Raducanu begin op ŉ wennoot in KaliforniëEmma Raducanu. Foto: Twitter. Sy mag dalk laas in Melbourne gespeel het – toe Coco Gauff haar in die tweede ronde van die Australiese Ope geklop het – maar Emma Raducanu het vir Danka Kovinic in haar openingswedstryd van die Indian Wells-toernooi in Kalifornië geklop. Ondanks ŉ gewrigbesering wat gedreig het om weer op te vlam, het die jong Brit die wedstryd met 6-2 en 6-3 gewen. Hoewel sy die eerste twee potte van die wedstryd verloor het, het sy terugbaklei om ses potte op ŉ streep te wen. “Dit was ŉ goeie wedstryd. Danka is ŉ taai teenstander en ek het geweet dit gaan moeilik wees om haar te troef. Ek is egter dankbaar om na die volgende ronde deur te dring,” het Raducanu gesê. Die Toronto-boorling het twee jaar gelede die verbeelding van die tenniswêreld aangegryp toe sy in New York in die Amerikaanse Ope die septer geswaai het. Sy het in 2021 onder meer die eerste kwalifiseerder geword om ŉ Grand Slam-titel te wen, terwyl sy ook die eerste vrouespeler sedert Serena Wiliams in 2014 geword het om nie ŉ stel in die Amerikaanse Ope af te staan nie. Met ander woorde, sy was ’n groter treffer as die Spice Girls in Engeland. Sy het egter vir ŉ hele ruk met haar spelpeil gesukkel terwyl beserings ook nie haar loopbaan ŉ hupstoot gegee het nie. Raducanu is tans 77ste op die WTA-ranglys nadat sy vroeër onder die toptien-vrouespelers ter wêreld getel het. Haar kritici meen dat sy meer op borgskappe as haar spel konsentreer. Intussen het Stan Wawrinka, Diego Schwartzman en Andy Murray ook hul eerste wedstryde van die Indian Wells-toernooi gewen. Did you expect anything less? ???? 3 hours and 12 minutes later…Murray completes the comeback over Etcheverry 6-7(5), 6-1, 6-4.#TennisParadise pic.twitter.com/ENVyTHX694 — BNP Paribas Open (@BNPPARIBASOPEN) March 10, 2023 Thanasi Kokkinakis klop Brandon Holt met 6-4 en 6-1 Jack Draper klop Leandro Riedi met 6-1 en 6-1 Stan Wawrinka klop Aleksandar Vukic met 6-4, 1-6 en 6-1 Jordan Thompson klop Gael Monfils met 6-3 en 6-1 Diego Schwartzman klop Federico Coria met 6-1 en 6-2 Adrian Mannarino klop Dominic Thiem met 4-6, 6-4 en 7-6 Richard Gasquet klop Borna Gojo met 6-4, 6-7 en 6-2 Andy Murray klop Tomas Etcheverry met 6-7, 6-1 en 6-4 Sofia Kenin klop Sloane Stephens met 6-4 en 6-1 Emma Raducanu klop Danka Kovinic met 6-2 en 6-3